Lav et referat af nedenstående tekst:

Tekst:
Endnu engang kan Nordjylland sende en svømmer til EM, der denne gang løber af stablen i Rom fra den 11.-17. august. Her vil Helena Rosendahl Bach svømme hurtigere end nogensinde for at sikre sig guldet, der regnes for at være inden for rækkevidde. For i 2021 vandt elitesvømmeren EM-sølv efter at have tilbagelagt 200 meter butterfly på kortbane. Derudover har hun svømmet i semifinale ved OL i Tokyo i selvsamme i disciplin og senest i finalen ved VM for knap to måneder siden, hvor hun satte personlig rekord med tiden 2.07.82 på langbane. Nu håber Helena på at kunne slå den danske rekord i 200 meter butterfly for kvinder i tiden 2.07.44, som Micha Østergaard svømmede sig til i 2009. Også cheftræner i Aalborg Svømmeklub, Bjørn Sørensen, tror på, at det kan lade sig gøre: - Målet og drømmen er at svømme hurtigere end til VM. Sølvmedaljen håber vi på at kunne forsvare, så det vigtigste mål er at komme i finalen, siger Bjørn Sørensen, der selv er udtaget som én af i alt tre trænere til at følge og coache svømmerne undervejs. Godt begyndt er halvt fuldendt I håb om at komme først til målstregen har Helena ikke holdt sommerferie, men i stedet brugt samtlige sommerdage på sin sport. For tiden er knap. - Efter nytår blev VM rykket til juni på grund af corona, så det er blevet et langt mere kompakt program af mesterskaber her i sommermånederne. Det har været ens for alle udtagede svømmere, og det begrænser mulighederne for restitution og træning, siger Bjørn Sørensen og tilføjer: På trods af Helenas imponerende resultater ved de seneste mesterskaber, er der dog stadig forhindringer, der skal ryddes af vejen: - Den største udfordring er stævnets varighed. EM starter den 11. august, men Helena skal først svømme 200 meter butterfly den 16. august, så det bliver en udfordring at kunne fastholde fokusset derimellem, siger Bjørn Sørensen og henviser til, at man satser på langdistancen og ikke de 100 meter den 14. august, da Helenas helt store styrke er sin udholdenhed. For at forberede sig på varmen har Helena været på træningslejr i Malaga op til det forestående EM sammen med resten af holdet i halvanden uge, og med det in mente frygter hun ikke de varme temperaturer: - Hellere lidt for varmt end lidt for koldt. Jeg vil prøve at nyde varmen og sørge for at drikke en masse vand, siger hun. En podieplads er dog ikke givet på forhånd, og Helena tror, at der bliver hård kamp om en medalje: - Jeg tror, vi bliver nogle stykker, der kommer til at ligge tæt. Ungarn har fire piger, som er rigtig stærke i butterfly. Der er også en brite, der svømmer omkring min personlige rekord, så det skal nok blive spændende, siger hun. Opbakning på hjemmefronten Efter det for nyligt afsluttede VM i juni fik Helena konstateret corona dagen efter, hun vendte hjem til Danmark. - Det kan man kalde en heldig timing, når nu det skal være. Vi er selvfølgelig opmærksomme, vi tænker os om og bruger håndspritten en ekstra gang, så det forhåbentlig ikke gentager sig, siger Bjørn Sørensen. Helena var dog ikke sengeliggende i mere end en uge, før hun igen var klar til at hoppe i bassinet til træning, og hun oplever ingen senfølger eller gener i dag, som kan stå i vejen for eller udfordre hendes deltagelse. - Jeg var lidt sløj i nogle dage og træt efterfølgende. Men det var også det, siger hun og ser frem til endnu et mesterskab. - Det er altid fedt at stille op for Danmark. Mine forældre, kæreste og venner kommer også med til Rom for at se mig svømme, siger hun og fortsætter: - Min mor siger, de kommer med alt, der er rødt og hvidt og hepper.

Referat:
Mandag tager 22-årige Helena Rosendahl Bach fra Aalborg Svømmeklub til EM for at repræsentere Danmark i mesterskabet og forhåbentlig få en medalje hevet i land.